《上饶使君关蓬石永丰使君高贞复邀集观泉亭》
明代·何吾驺

疏风零雨使君过，更洒泉亭话薜萝。杯试诸方弥勒乳，盆倾一勺洞庭波。

谭心忧乐成歧路，触景安危发浩歌。极目春城花事好，拚将千日醉颜酡。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。